ΜΑΖΙΚΑ ΜΕΣΑ ΕΝΗΜΕΡΩΣΗΣ

**Μαζικά μέσα ενημέρωσης** είναι οι εφημερίδες, περιοδικά, ραδιόφωνο, τηλεόραση, διαδίκτυο) που παρέχουν πληροφορίες, ενημερώνουν και παρουσιάζουν πολιτικά, οικονομικά, πολιτιστικά, γεγονότα της επικαιρότητας στα άτομα μιας κοινωνίας.

**Σκοπός των ΜΜΕ** η αντικειμενική πληροφόρηση των πολιτών με συνέπεια και υπευθυνότητα.

**Προϋποθέσεις σωστής λειτουργίας των ΜΜΕ**

* ύπαρξη δημοκρατικού πολιτεύματος
* σεβασμός προς αναγνώστη ή ακροατή
* αποδέσμευση από κρατικές ή κομματικές πηγές και ποικίλα συμφέροντα
* κρατική υποστήριξη
* αντικειμενική και πολύπλευρη παρουσίαση της πληροφορίας
* απλός και κατανοητός τρόπος παροχής των πληροφοριών (απευθύνονται σε ολόκληρο το κοινωνικό σύνολο)
* καλή οργάνωση (διασυνδέσεις με υπεύθυνες πηγές κ.λπ.)
* άσκηση εποικοδομητικής κριτικής

**Θετικές επιδράσεις**

* σωστή ενημέρωση και προβληματισμός πάνω σε καίρια ζητήματα της εποχής
* προβολή κοινωνικών προβλημάτων, αφύπνιση συνειδήσεων
* όξυνση της κριτικής σκέψης, ανάπτυξη της φαντασίας
* επικοινωνία με άλλους ανθρώπους και λαούς, διαμόρφωση οικουμενικής συνείδησης
* διασφάλιση dημοκρατίας
* αποδέσμευση από προκαταλήψεις, δεισιδαιμονίες
* γνωριμία με επιστημονικά επιτεύγματα
* ενημέρωση καταναλωτικού κοινού
* ψυχαγωγία

**Αρνητικές επιδράσεις**

**Τα ΜΜΕ συχνά:**

* διαστρεβλώνουν την αλήθεια
* χειραγωγούν την κοινή γνώμη
* γίνονται προπαγανδιστικά όργανατης κρατικής εξουσίας ή ιδιωτικών συμφερόντωνκαισυντελούν στην πλύση εγκεφάλου
* αναμεταδίδουν ή παράγουν σκηνές βίας και συντελούν στη διάδοση τους
* αναπαράγουν στερεότυπες αντιλήψεις και προκαταλήψεις
* συντηρούν και ενισχύουν το ρατσισμό και την ξενοφοβία **-** προκαλούν μισαλλοδοξία και φανατισμό
* προβάλλουν είδωλα
* συγχέουν το πραγματικό με το φανταστικό - μυθοποιούν τον κόσμο και τη ζωή
* συντηρούν και αναπαράγουν την τάση για υπερκατανάλωση
* απορροφούν τον ελεύθερο χρόνο, απομονώνοντας τον σύγχρονο άνθρωπο
* εμποδίζουν την επικοινωνία ανάμεσα στα μέλη της οικογένειας
* τυποποιούν το λεξιλόγιο των νέων, η εικονική πραγματικότητα συντελεί στη γλωσσική ένδεια
* συντελούν στη δημιουργία μαζικής κουλτούρας, ενσωματώνουν δηλαδή την πολιτιστική δημιουργία στην υπηρεσία του κέρδους και της κατανάλωσης
* μερικές φορές δυσφημούν πρόσωπα και σπιλώνουν συνειδήσεις
* προκαλούν σύγχυση αξιών
* αλλοτριώνουν τον σύγχρονο άνθρωπο - τον μετατρέπουν σε παθητικό δέκτη πάσης φύσεως μηνυμάτων

**Προτάσεις για την αποφυγή των αρνητικών συνεπειών :**

* κριτική αντιμετώπιση των ΜΜΕ
* πολύπλευρη ενημέρωση
* καταγγελία των κακώς εχόντων, διεκδίκηση με διαφόρους τρόπους του δικαιώματος της ελεύθερης έκφρασης
* συνεχής καλλιέργεια της προσωπικότητας, διεύρυνση του πνευματικού ορίζοντα, ώστε να υπάρχει η δυνατότητα σωστής αντίληψης και κρίσης.

**Ενημέρωση μέσω διαδικτύου**

* προσφέρει άμεση ενημέρωση από πολλές πηγές και δίνει τη δυνατότητα διασταύρωσης των πληροφοριών, αλλά και συγκέντρωσης, καταγραφής, επεξεργασίας και οργάνωσης πληροφοριών, γνώσεων, δεδομένων.
* έχει σχετικά χαμηλό κόστος
* διευκολύνει την επικοινωνία ανάμεσα στους ανθρώπους
	+ διεθνές ηλεκτρονικό ταχυδρομείο
	+ δυνατότητα συμμετοχής σε ομάδες συζήτησης
	+ προσφέρει νέους τρόπους έκφρασης της κοινωνικότητας
	+ αναπτύσσονται νέες μορφές επιχειρηματικότητας
* διευρύνει τη δημοκρατία, καθώς όλοι έχουν τη δυνατότητα να εκφράσουν απόψεις και να επηρεάσουν τους άλλους

**Διαφορές Τύπου – Τηλεόρασης - Ραδιοφώνου**

* ο μόνιμος χαρακτήρας της γραπτής είδησης στις εφημερίδες επιτρέπει τη σκέψη και την κριτική επεξεργασία
* στην τηλεόραση η στιγμιαία η αναμετάδοση της είδησης και η καταλυτική επίδραση τη εικόνας «αναγκάζουν» τους τηλεθεατές να την υιοθετήσουν
* ανάλογη είναι η αναμετάδοση της είδησης στο ραδιόφωνο, απουσιάζει όμως η εικόνα.